[{"text_idx": "#000002", "text": "Meddai Heulwen \u201cDwi\u2019n angerddol am gefnogi ac ymbweru merched ymhob ffordd posibl. Yn syth ar o\u0302l lansio Llais Cymru, ro\u2019n i am ddefnyddio fy musnes a fy arbenigedd marchnata a PR i ddatblygu platfform i gefnogi cyd ferched busnes yng Nghymru. Mae rhedeg busnes yn anodd i bawb, ond dwi\u2019n credu\u2019n gryf bod merched yn wynebu llawer mwy o heriau; mislif, beichiogrwydd, perimenopos, y menopos a diffyg cefnogaeth ac anogaeth yn aml iawn i ddilyn eu breuddwyd ym myd busnes. Mae\u2019n wych gweld gymaint o ferched yn cael eu henwebu eleni, mae\u2019n dangos bod pobl Cymru a thu hwnt yn gwerthfawrogi\u2019r gwaith caled ac ymdrechion arbennig merched busnes Cymru\u201d."}, {"text_idx": "#000004", "text": "\u201cMae\u2019r busnesau sydd wedi\u2019i henwebu eleni yn cael eu rhedeg gan ferched sy\u2019n fodelau ro\u0302l ac yn arweinwyr sydd wedi goresgyn rhwystrau fel entrepreneurs ac sy\u2019n chwarae rhan bwysig yn economi Cymru. Dylai pob un ohonynt fod yn falch iawn o\u2019i hymdrechion."}, {"text_idx": "#000005", "text": "\u201cRydym yn angerddol am ein hymrwymiad i gefnogi merched mewn busnes, a thimau sy\u2019n cael eu harwain gan ferched yng Nghymru. Mae un o bob tri busnes rydym yn eu cefnogi yn fusnesau gyda merched wrth y llyw, ffigwr rydym yn benderfynol o barhau i ddylanwadu arno mewn ffordd bositif\u201d."}, {"text_idx": "#000006", "text": "Eleni, mae\u2019r #LlaisAwards hefyd wedi derbyn cefnogaeth gan Lywodraeth Cymru, trwy Busnes Cymru sy\u2019n darparu llawer o adnoddau i helpu merched busnes ar hyd a lled Cymru. Byddant yn noddi day gategori; Busnes Newydd a Menter Gymdeithasol."}, {"text_idx": "#000008", "text": "Cywain, Menter a Busnes sydd wedi noddi\u2019r categori bwyd a diod ers y dechrau. Meddai Rhiain Williams o Cywain; \u201cMae Cywain, Menter a Busnes yn hapus iawn i noddi\u2019r categori Bwyd a Diod a\u2019r derbyniad eleni. Dyma gyfle gwych i ddathlu a chodi ymwybyddiaeth o waith a chynnyrch busnesau bwyd a diod Cymru. Rydym yn edrych ymlaen yn arw at y digwyddiad arbennig hwn eto eleni\u201d."}, {"text_idx": "#000009", "text": "Yn wahanol i\u2019r ddwy noson wobrwyo flaenorol sydd wedi\u2019i cynnal ar-lein, eleni cynhelir y noson yn fyw mewn person, diolch i gefnogaeth Canolfan S4C Yr Egin Caerfyrddin, ble cynhelir y digwyddiad ar y 7fed o Orffennaf eleni."}, {"text_idx": "#000011", "text": "Felly, Pwy yw\u2019r merched ar y rhestr fer yn yr 13 categori eleni?"}]